טופאק שאקור

טופאק אמארו שאקור (באנגלית: Tupac Amaru Shakur‏; 16 ביוני 1971 – 13 בספטמבר 1996), נולד כ-לשיין פאריס קרוקס (Lesane Parish Crooks) המוכר בשמות הבמה 2Pac או Makaveli, היה ראפר, שחקן, משורר ופעיל חברתי אמריקאי. הוא נחשב בעיני רבים לראפר הגדול ביותר בכל הזמנים. אקדמאים מתייחסים אליו כאחד מאומני המוזיקה המשפיעים ביותר של המאה ה-20 ופעיל בולט למען אמריקה השחורה. בנוסף לקריירה המוזיקלית שלו, שיחק בדמויות מפתח במספר סרטים. שאקור נחשב לאחד המוזיקאים המצליחים ביותר בכול הזמנים בכך שסך מכירות אלבומיו מוערך ביותר מ-75 מיליון עותקים ברחבי העולם. עבודתו של שאקור התבלטה בגלל התייחסותו לאי צדק חברתי, סוגיות פוליטיות וגזענות כלפי אפרו-אמריקאים. למרות זאת היה שם נרדף לטקסטים אלימים ול"גנגסטה ראפ", אם כי תמיד סלד מביטוי זה. שאקור נולד בניו יורק להורים שהיו פעילים פוליטיים ב"הפנתרים השחורים". גדל על ידי אימו, אפני שאקור, עבר לבולטימור ב־1984 ולאזור מפרץ סן פרנסיסקו ב־1988. עם יציאת אלבום הבכורה שלו 2Pacalypse Now ב-1991, הפך לדמות מרכזית בסצנת ההיפ-הופ המערבית (אנ') לאור המסרים הפוליטיים בשיריו. שאקור זכה להצלחה מסחרית נוספת באלבומיו ההבאים ‏Strictly 4 My N.I.G.G.A.Z ב-1993 ו-Me Against The World ב-1995. אלבום היהלום שלו All Eyez On Me מ-1996 שהיה גם לאלבום הראשון הכפול באורכו בהיסטוריות ההיפ-הופ, נטש את המילים המופנמות משיריו הקודמים לטובת "גנגסטה ראפ" עדין. בנוסף לקריירת השירה שלו, שיחק בתפקיד ראשי בסרטים ‏Juice (1992) (אנ'), ‏Poetic Justice (1993) (אנ'), ‏Above The Rim (1994) (אנ'), ‏Bullet (1996) (אנ'), ‏Gridlock'd (1997) (אנ') ו-Gang Related (1997) (אנ'). בין שיריו הבולטים ביותר של שאקור נכללים: ‏California Love, ‏Changes, ‏Dear Mama, ‏Hail Mary, ‏Keep Ya Head Up, ‏Hit 'Em Up, ‏Ambitionz Az a Ridah, ‏So Many Tears, ‏Do For Love,2 Of Amerikaz Most Wanted, ‏I Get Around To Live & Die In L.A, ‏How Do You Want It, ‏Ghetto Gospel ו-Only God Can Judge Me. לצד קריירת היחיד שלו, שאקור היה גם חלק מקבוצת ת'אג לייף (Thug Life), ושיתף פעולה עם אמנים כמו סנופ דוג וד"ר דרה. במהלך תקופה מאוחרת יותר בקריירה שלו, שאקור נורה חמש פעמים בפתחו של אולפן הקלטות בניו יורק והסתבך משפטית, כולל תקופת מאסר. הוא ריצה שמונה חודשים בכלא עקב אישומים על תקיפה מינית, אך שוחרר בזמן תקופת המתנה לערעור על הרשעתו ב־1995. במקביל לשחרורו, חתם על חוזה לחברת התקליטים דת' רואו רקורדס (Death Row Records) בבעלות שוג נייט והפך לדמות מרכזית ביריבות בין החוף המערבי לחוף המזרחי בסצנת ההיפ-הופ בארצות הברית (אנ'). ב-7 בספטמבר 1996 שאקור נורה ארבע פעמים על ידי תוקף לא מזוהה מרכב חולף בלאס וגאס ונפטר לאחר שישה ימים. לאחר מותו, חברו לשעבר שהפך לאויב הנוטוריוס בי. איי. ג'י. נחשד תחילה כאחראי לאור העימות המתוקשר שלהם; גם הוא נרצח באותו צורה שישה חודשים לאחר מכן במרץ 1997, עת שביקר בלוס אנג'לס. אלבומו של שאקור שיצא לאור ב־1998 לאחר מותו - Greatest Hits הוא אחד משני אלבומים שלו; ואחד מעשרה אלבומי היפ-הופ בלבד שקיבלו מעמד יהלום בארצות הברית. חמישה אלבומים נוספים יצאו לאור לאחר מותו של שאקור; כולל The Don Killuminati: The 7 Day Theory שהיה תחת שם הבמה החדש שלו, מאקיוואלי (Makaveli); שכול אחד מהם זכה למעמד פלטינה בארצות הברית. ב־2002, שאקור הוכנס למוזיאן ההיפ-הופ בארצות הברית. (אנ'). ב־2017, הוכנס להיכל התהילה של הרוק אנד רול בארצות הברית. טופאק דורג במקום ה-86 מתוך 100 האמנים הגדולים בכל הזמנים לפי המגזין רולינג סטון, ודורג על ידי MTV במקום הראשון ברשימת אמני הראפ הגדולים בכל הזמנים. בשנת 2023 הוענק לו כוכב בשדרת הכוכבים של הוליווד. שאקור נולד בשם לשיין פאריס קרוקס (Lesane Parish Crooks) במזרח הארלם, ברובע מנהטן שבניו יורק. בגיל שנה אמו שינתה את שמו ל"טופאק אמארו שאקור" על שם מהפכן פרואני מהמאה ה-18, טופאק אמארו השני. שם משפחתו של טופאק הגיע מלומומבה שאקור, מוסלמי סוני, לו אימו נישאה ב־1968. הנישואים שלהם התפרקו כאשר התגלה שלומומבה הוא לא אביו הביולוגי של טופאק. לשאקור אח גדול חורג, מופרים שאקור, ואחות למחצה, סצ'וויה שאקור, הצעירה ממנו בשנתיים. הוריו של שאקור, אפני שאקור ואביו הביולוגי ויליאם "בילי" גארלנד, היו חברים פעילים ב"פנתרים השחורים" בשנות ה-60 המאוחרות וה-70 המוקדמות. חודש לפני הולדתו של שאקור, אמו נשפטה בניו יורק כחלק מפרשת פלילים בשם "פנתר 21" (אנ') וזוכתה מיותר מ־150 אישומים. חלק מבני משפחתו האחרים של שאקור אשר היו חברים בארגון הצבאי-מחתרתי בשם "צבא השחרור השחור" (Black Liberation Army) הורשעו במספר עבירות ונכלאו, כולל אביו החורג של שאקור, מוטולו שאקור (אנ'), שהיה במשך ארבע שנים ברשימת עשרת הנמלטים המבוקשים ביותר על ידי ה-FBI. מוטולו שאקור נעצר ב־1986 והורשע לאחר מכן בשוד של משאית ברינקס ב-1981 שבמהלכו זוג שוטרים ועובד נהרגו. הסנדק של שאקור, אלמר "ג'רונימו" פראט (אנ'), שהיה גם הוא חבר פעיל בפנתרים השחורים, הורשע שלא בצדק בגין רצח מורה במהלך שוד ב-1968. לאחר 27 שנים בכלא, הרשעתו בוטלה בשל כך שהתביעה הסתירה ראיות שהוכיחו את חפותו. הסנדקית של שאקור, אסאטה שאקור, גם היא חברה לשעבר בארגון הצבאי-מחתרתי "צבא השחרור השחור", הורשעה ב-1977 בגין רצח מדרגה ראשונה של שוטר במדינת ניו ג'רזי. מאז 2013, היא ברשימת הטרוריסטים המבוקשים ביותר על ידי ה-FBI לאחר שברחה מהכלא ב-1979. בשנות ה־80, אימו של שאקור לא הצליחה למצוא עבודה קבועה והייתה מכורה לסמים. ב-1984, עבר עם משפחתו מניו יורק לבולטימור, מרילנד. ביתם היה בית טורי בעל שתי קומות שחולק לשתי יחידות השכרה נפרדות, כאשר משפחת שאקור גרה בקומה הראשונה. בנובמבר 2023, הרחוב שונה על שמו. שאקור הצטרף בשנה השמינית ללימודיו לחטיבת הביניים "רולנד פארק", שנה לאחר מכן לתיכון "פאול לאורנס", ושנה לאחר מכן עבר שוב מוסד חינוכי לבית ספר לאומניות בבולטימור, שם למד משחק, שירה, ג'אז וריקוד. במהלך לימודיו בתיכון, הוא פיתח ידידות קרובה עם השחקנית ג'יידה פינקט סמית', ידידות שנמשכה עד יום מותו. במהלך שהותו בבית הספר לאמנות, שאקור יצא עם בתו של מנהל המפלגה הקומוניסטית של ארצות הברית בבולטימור, מארי באלדדריג'. ב-1988 עבר עם משפחתו למארין סיטי שבקליפורניה, פרבר באזור המפרץ של סן פרנסיסקו הנחשב לעני. את לימודיו בתיכון עשה בעיירה סמוכה אך לא סיים אותם. למרות זאת, הוסמך לתעודת GED (אנ') המקבילה למבחני בגרות בארצות הברית. שאקור החל לכתוב כנער את שיריו הראשונים תחת השם "MC New York". בסוף 1988, החל להקליט לראשונה את שיריו עם קבוצתו "Strictly Dope". באותה שנה, החל להשתתף בחוג שירה אצל תושבת שכונתו ממוצא יהודי בשם ליילה סטיינברג (אנ'). סטיינברג הכירה מלימודיה בתיכון את אייט'רון גרגורי שהיה מנהל קבוצת ההרכב המוזיקלי דיגיטל אנדרגראונד והביאה את שאקור לחתום הצטרפות לאחר אודישן מוצלח. שאקור עבד תחילה כעובד במה ורקדן גיבוי להרכב. בינואר 1991 הופיע לראשונה תחת שם הבמה "2Pac" בסינגל בשם Same Song (אנ') של הקבוצה. השיר הופיע בפסקול של הסרט Nothing But Trouble (אנ') משנת 1991. משנת 1989 עד 1991, דיגיטל אנדרגראונד הפיקה את ההקלטות הראשונות של שאקור אי פעם עם קבוצתו מהעבר, "Strictly Dope". ההקלטות התגלו שוב בשנת 2000 ויצאו כאלבום בשם - The Lost Tapes: Circa 1989. אמו, אפני שאקור, דרשה בתביעה לעצור את המכירה של ההקלטות אך לבסוף הגיעה לפשרה וההקלטות יצאו עוד פעם בשנת 2007 בשם-Beginnings: The Lost Tapes 1988–1991. בתקופתו של שאקור בדיגיטל אנדרגראונד, יכיר לימים את רנדי "סטרצ'" ווקר (אנ'), ראפר גם הוא, אשר ייקח חלק באלבום השני של הקבוצה של שאקור, Sons Of The P; השניים יהפכו לחברים טובים ויקליטו שירים רבים לצד הופעות משותפות. אלבום הבכורה של שאקור, 2Pacalypse Now, יצא בנובמבר 1991 וכלל בין היתר שלושה סינגלים עם קליפים נלווים: Brenda's Got a Baby, Trapped ו-If My Homie Calls. האלבום מתייחס לסוגיות של הקהילה השחורה והכללית בארצות הברית שעדיין רלוונטיות כיום כגון גזענות, אלימות משטרתית, עוני, הריון מוקדם והתמכרות לסמים. האלבום יצר מחלוקת חברתית בארצות הברית לאחר שצעיר בן 19 ירה למוות בשוטר שעצר אותו לבדיקה שגרתית בזמן ששמע את השיר Soulja's Story של שאקור, לטענתו; בתגובה, סגן נשיא ארצות הברית דן קווייל קרא לחברת ההקלטות להסיר את האלבום מהחנויות, מעשה שבאופן טבעי רק הגביר את הפופולריות של שאקור. השיר מתאר את חייו הקשים של צעיר שחור בארצות הברית אשר שוטר עוצר אותו לבדיקה ברכב, והצעיר לבסוף יורה בו. שאקור הסביר במספר הזדמנויות כי בסך הכל תיאר את החווית של צעירים שחורים בארצות הברית ולעולם לא קרא לאלימות נגד שוטרים. האלבום קיבל מעמד זהב בארצות הברית בשנת 1995 עם יותר מחצי מיליון עותקים שנמכרו. האלבום השני של שאקור, Strictly 4 My N.I.G.G.A.Z, יצא בפברואר 1993 ונחשב לאלבום הפריצה שלו שהיה להצלחה מסחרית. האלבום דורג בשבוע הפתיחה שלו במקום ה-24 במצעד הבילבורד 200. האלבום כולל בין היתר ארבעה סינגלים עם קליפים נלווים: Holler If You Hear Me, I Get Around, Keep Ya Head Up ו-Papa'z Song; בנוסף, שיר אחד של שאקור הוקלט לצד הראפרים אייס טי ואייס קיוב - Last Wordz. האלבום השיג מעמד זהב בספטמבר 1993 ומעמד פלטינה לאחר מכן באפריל 1995. בסוף 1993, שאקור הקים את הרכב הראפ "Thug Life" בשיתוף עם אחיו מופרים שאקור, ביג סייק ואחרים. לפי שאקור, השם של הקבוצה הוא ראשי תיבות של המשפט: ‏"The Hate U Give Little Infants Fucks Everyone". בתרגום, "השנאה שאתם נותנים לילדים קטנים דופקת את כולם". זה מייצג את הרעיון שהגזענות והדחיקה שחווה נער שחור משפיעה לרעה על החברה כולה. הקבוצה הוציאה את האלבום היחידי שלה, Thug Life: Volume I בספטמבר 1994 והוא קיבל מעמד זהב. האלבום היה מחתרתי בסגנונו ולימים יתברר מאחיו של שאקור וביג סייק בראיון שערכו כי חלק מהשירים הוסרו לאור הביקורת על גנגסטה ראפ באותם ימים. האלבום הכיל את הסינגל Pour Out a Little Liquor שהופק על ידי ג'וני ג'יי (אנ') שלעתיד יפיק עם שאקור חלק גדול משיריו. בנוסף, הסינגל הוא חלק מהפסקול של הסרט Above The Rim מ-1994 בו שאקור משחק. לבסוף, הקבוצה התפרקה באופן לא רשמי בתחילת 1995 לאחר ששאקור וחבר נוסף בה נכנסו לכלא. ב-1993, כאשר ביקר בלוס אנג'לס, ביגי סמולס, ראפר מתחיל בזמנו ומוכר רק בברוקלין, ביקש מסוחר סמים מקומי להציג אותו לשאקור. השניים התחברו במהרה וביקרו אחד את השני כאשר ביגי היה בלוס אנג'לס או שאקור בניו יורק. במהלך תקופה זאת, שאקור היה קורא לביגי להצטרף אליו לקטעים בהופעות יחד עם הראפר סטרצ'. ביחד, השלושה הקליטו את השירים Runnin' (From tha' Police) ו-House of Pain. לפי הדיווחים, ביגי ביקש משאקור לנהל אותו. שאקור דחה את ההצעה ואמר לו להישאר עם שון קומבס, ש"יהפוך אותו לכוכב". אחיו של שאקור אמר בראיון כי הייתה הצעה מצידו של טופאק שביגי יצטרף להרכב שלו - Thug Life, אך לבסוף ההצעה נפלה אחרי הירי בשאקור בפתחו של אולפן ההקלטות ב-1994 בזמן שביגי ופמלייתו היו שם. ביגי יקים באותה התקופה את קבוצת הראפ שלו, ג'וניור מאפייה (Junior M.A.F.I,A), לצד ליל קים ואחרים. האלבום השלישי של שאקור, Me Against The World, יצא במרץ 1995 בזמן שהותו בכלא. האלבום היה במקום הראשון במצעד הבילבורד 200 במשך ארבעה שבועות רצופים ומכר 240,000 עותקים בשבוע הראשון שלו. בכך הפך שאקור לאמן הראשון שכובש את המקום הראשון במצעד בזמן ריצוי עונש מאסר. האלבום מאופיין בשירים אפלים שמתארים ייאוש, חוסר תקווה, פרנויה ותיעוב עצמי כגון If I Die 2Nite, Lord Knows ו-So Many Tears. לעומת זאת, האלבום גם מכיל שירים יותר אופטימיים שמתארים נוסטלגיה כגון Old School ו-Can You Get Away. האלבום נחשב בעיני רבים ל"יצירת המופת" של שאקור בקריירה שלו ולאחד מאלבומי הראפ הטובים ביותר בכול הזמנים. האלבום השיג מעמד פלטינה כחודש בלבד לאחר שחרורו ובסוף אותה שנה יציין שני מיליון מכירות. בזמן ששאקור היה בכלא ב-1995, אמו עמדה להפסיד את הבית שלה. עקב כך, שאקור ביקש מאשתו באותה הזמן, קישא מוריס (לה נישא בכלא), ליצור קשר עם המייסד של חברת התקליטים דת' רואו רקורדס (Death Row Records), שוג נייט, ולספר לו על המצב. נייט בתגובה שלח לאימו 15,000 דולר על חשבונו, שאקור צהל בעקבות כך, וביקש להיפגש איתו. באותו הזמן, היריבות בין חברת התקליטים של נייט, לבין חברת התקליטים של שון קומבס מניו יורק - באד בוי רקורדס (Bad Boy Records), ששם חתום ביגי סמולס, צברה תאוצה. באוקטובר 1995, נייט ביקר שוב את שאקור ושחרר אותו מהכלא בערבות של 1.4 מיליון דולר בתמורה להצטרפותו לחברת התקליטים והקלטה של שלושה אלבומים. שאקור חזר ללוס אנג'לס והצטרף לדת' רואו בהמתנה לערעור משפטו מ-1994. האלבום הרביעי של שאקור, All Eyez On Me, יצא ב-13 בפברואר 1996 והיה לאלבום הכפול הראשון בהיסטוריה של הראפ וההיפ-הופ בכלל - ומילא את הדרישה לשתיים מתוך שלושה אלבומים עליה היה חתום שאקור כלפי נייט. האלבום התבטא בטון יותר מסיבתי לעומת אלבומיו הקודמים והציג שיתוף פעולה בולט בחלק גדול משיריו עם קבוצת הראפ החדשה שלו, האאוטלאוז וסינגלים לצד ד"ר דרה, סנופ דוג ו-נייט דוג. האלבום כבש את המקום הראשון במצעד הבילבורד 200 ו-מצעד אלבומי ה-R&B/היפ-הופ ומכר 566,000 יחידות בשבוע הראשון לצאתו וקיבל מעמד פלטינה כחודשיים לאחר צאתו. הסינגלים California Love ו-How Do You Want It הגיעו למקום הראשון במצעד ה-בילבורד הוט 100. שיר הדיס Hit 'Em Up יצא בצד ב' של השיר How Do You Want It ולא נכלל כחלק מהאלבום. בשיר, שאקור מאיים בנקמה לכל הקשור לבד בוי רקורדס - ביגי סמולס, שון קומבס, ג'וניור מאפייה, החברה עצמה, וכל הקשורים לסצנת ההיפ הופ המזרחית של ארצות הברית כמו מוב דפ ו-צ'ינו אקס אל, שלכאורה התבטאו נגד שאקור בסכסוך בינו לבין ביגי סמולס. האלבום זכה בפרס אלבום השנה של סצנת הראפ/היפ הופ בשנת 1997 מטעם פרסי המוזיקה של סול טריין ושאקור זכה בפרס אמן ההיפ הופ הטוב ביותר מטעם פרס המוזיקה האמריקאית ב-1997. ביולי 2014 קיבל האלבום מעמד יהלום. לפני מותו, שאקור הספיק להקליט אלבום סולו חמישי, The Don Killuminati: The 7 Day Theory, תחת שם הבמה מאקיוואלי (Makaveli). האלבום הוקלט בקיץ 1996 ויצא באותה שנה, כחודשיים לאחר מותו של שאקור. הכתיבה, ההקלטה וההפקה של השירים נעשתה בשבעה ימים בלבד. 12 מתוך 21 שירים נכנסו למוצר הסופי. מנהל יחסי הציבור של דת' רואו דאז, גורג' "פאפא ג'י" פרייס, אמר כי האלבום לא היה אמור לצאת באופן שנעשה, אבל לאחר מותו של שאקור ההחלטה התהפכה. האלבום הגיע למקום ראשון בטבלאות בשבוע הפתיחה ומקום שני לאלבום עם הכי הרבה מכירות בשבוע הפתיחה באותה שנה. האלבום קיבל מעמד פלטינה בינואר 1997. שבעה אלבומים נוספים יצאו לאור לאחר מותו, כול האלבומים הם הפקות ארכיון, שירים אותם שאקור הקליט לאורך השנים: R U Still Down? (1997) Greatest Hits (1998) Still I Rise (1999) Until The End Of Time (2001) Better Dayz (2002) Loyal To The Game (2004) Pac's Life (2006) מספר אלבומי רמיקס נוספים יצאו לאורך השנים המכילים גרסאות חלופיים לשירים ששאקור הקליט, חלקם התפרסמו בצורה לא רשמית ולא כחלק מאלבום; המפיק ג'וני ג'יי העריך בראיון שבוצע עימו בשנת 2006 כי הקליט עם שאקור בין 100 ל-150 גרסאות חלופיות לשיריו. בסוף 2021 פורסם כי דיסק קשיח המכיל לכל הפחות שיר אחד של שאקור שלא פורסם לצד תמונות וסרטונים שלו מוצע למכירה בין 600 אלף ל-1.2 מיליון דולר. 35 שניות מהשיר פורסמו ברשת. ההופעה הראשונה של שאקור כשחקן הייתה ב-1991 בסרט Nothing But Trouble (אנ') כהופעת אורח. בשנת 1992 כיכב בסרט Juice (אנ') בתפקיד של צעיר לוחמני בשם בישופ לצד עומאר אפס. בשנת 1993, שאקור כיכב בסרט Poetic Justice (אנ') לצד ג'נט ג'קסון בבימויו של ג'ון סינגלטון. סינגלטון פיטר את שאקור מסרטו Higer Learning (אנ') שיצא לאקרנים ב-1995 לאחר מעצרו של שאקור לאור דרישה של חברת ההפקות. לסרט נוסף של סינגלטון משנת 2001, Baby Boy (אנ'), התפקיד הראשי יועד לשאקור. לבסוף, סצנה בסרט מתעדת ציור קיר של שאקור ושירו Hail Mary מתנגן ברקע. הבמאי אלן הוג'ס ליהק את שאקור לדמות "שאריף" לסרט מ-1993, Meance II Society (אנ'), אך שאקור לא היה מרוצה מהדמות באופן עקבי ולבסוף ויתר על התפקיד. כמה חודשים אחר כך, השתיים נתקלו אחד בשני בלוס אנגל'ס ושאקור הואשם בתקיפה והורשע מאוחר יותר. בראיון טלוויזיוני טען שאקור כי ניגש לדבר עם הוג'ס ואחיו, הרוחות התלהטו והסיטואציה הדרדרה לאלימות מצידם. בשנת 1994, שאקור שיחק את הגנגסטר "בירדי" בסרט Above The Rim (אנ'). שאקור שיחק בשלושה תפקידים ראשיים נוספים בסרטים שיצאו לאחר מותו - Bullet (אנ'), Gridlock'd (אנ') ו-Gang Related (אנ'), אותו שאקור הספיק לסיים ימים אחדים לפני מותו. נוסף על כך, הבמאי גורג' לוקאס שקל ללהק את שאקור לתפקיד מייס וינדו בסרט מלחמת הכוכבים - פרק 1: אימת הפנטום. לוקאס ביקש מסמואל ל. ג'קסון, איתו שיחק בסרט Juice משנת 1992, שיבקש ממנו לבוא לאודישן. זה לא הספיק לקרות לאור מותו של שאקור ואת התפקיד קיבל ל. ג'קסון. בנובמבר 1993, שאקור ושני גברים נוספים הואשמו במעשה סדום באישה בסוויטה של שאקור בניו יורק. האישה, איינה ג'קסון, פגשה את שאקור לראשונה במועדן לילה במנהטן שם ביצעה בו מין אוראלי ובהמשך אותו לילה הלכה עם שאקור לחדרו במלון וקיימה איתו יחסי מין בהסכמה; לאחר ארבעה ימים השניים נפגשו שוב בסוויטה של שאקור שם שהו שלושה אנשים נוספים, ביניהם צ'ארלס פולר, מנהל הבמה והנסיעות של שאקור, יחצן מוזיקלי בשם ג'ק אגננט (אותו שאקור הכיר בזמן הצילומים לסרט Above The Rim בניו יורק) ואדם נוסף לא מזוהה. לטענתה, בשלב מסוים שהייתה לבדה עם שאקור בחדר בסוויטה השלושה נכנסו וביחד עם שאקור הכריחו אותה לבצע מין אוראלי באדם הלא מזוהה, אגננט ושאקור. שאקור הכחיש בתוקף את ההאשמות על אונס ובראיון לתוכנית של ארסניו הול (אנ') בפברואר 1994 אמר שזה "מטריד" אותו שאישה מאשימה אותו בדבר כזה לאור העובדה שגדל בבית של נשים והוקף בנשים כל חייו. בראיון שנערך עימו בכלא ב-1995 נתן את גרסתו המלאה לאירוע וטען כי האישה הוזמנה באותו לילה לחדר על ידי אגננט ובשלב מסוים שאקור והיא נכנסו לחדר לבדם והיא עשתה לו עיסוי. לאחר מכן, השלושה נכנסו לחדר והעירו להם הערות מיניות. שאקור הרגיש לא בנוח ויצא מהחדר לבדו בזמן שפולר אמר לו שהפובליציסטית שלו ממתינה כבר זמן מה לפגוש אותו ומחכה בחדר נוסף בסוויטה. הפובליציסטית אף העידה במשפטו ותמכה בגרסתו. שאקור הואשם גם בהחזקת שני אקדחים שלא כחוק אשר נמצאו בחדרו במלון בזמן המעצר. שאקור יטען בעתיד כי האקדחים, אם כי ארבעה במספר, היו שייכים לביגי סמולס ולאדם נוסף שהיה איתו בחדר. לאחר שהאישום של אגננט הופרד וקיבל משפט משלו, שאקור היה משוכנע כי אגננט "סידר אותו" (ולימים, יטען דרך שירו "Against All Odds" כי אגננט שיתף פעולה עם ה־FBI) והכיר את המתלוננת מלפני ההכרות של שאקור איתה ואף אמר זאת בראיון לעיתון מקומי. שאקור אף יראה באגננט לאחראי בירי בו כמה ימים לאחר אותו ראיון. ב-1 בדצמבר 1994 שאקור זוכה מאישום בגין מעשה סדום ושני אישומים נוספים של החזקת נשק שלא כדין, אך הורשע בגין שני אישומים של תקיפה מינית מדרגה ראשונה בשל "נגיעה בכוח בישבן של האישה" בחדר מלונו. מושבעים במשפטו אמרו כי היעדר ראיות מנע הרשעה במעשה סדום. עורך הדין של שאקור תיאר את ההרשעה כ"לא מקובלת" וקביעת הערבות ב-3 מיליון דולר כ"בלתי אנושית". לאחר ההרשעה של שאקור, התיק של אגננט נסגר בעסקת טיעון ללא כלא. שעוזרת התובע המחוזי, מליסה מורגס, שניהלה את התיק נגד שאקור, נשאלה מדוע המשפט של אגננט הסתכם בצורה רכה יותר, ענתה כי "המתלוננת סירבה לעבור את זה עוד פעם". למרות זאת, המתלוננת הגישה לאחר מכן תביעה אזרחית נגד שאקור בסך 10 מיליון דולר אשר הוסדרה בפשרה. שאקור לא הצליח להפקיד את הערבות של 3 מיליון דולר כדי לשמור על עצמו חופשי עד גזר הדין והסגיר את עצמו לרשויות במחלקת הכלא של בית החולים בלוויו בניו יורק ב-23 בדצמבר 1994. באותו זמן, הוא עדיין החלים מפציעותיו לאחר שנורה בפתחו של אולפן הקלטות ב-30 בנובמבר. ב-7 בפברואר 1995 נגזר עליו בין 18 חודשי מאסר ל-4 וחצי שנים בכלא למרות רצונה של התובעת לעונש מקסימלי של 7 שנים. במרץ 1995 שאקור הועבר לבית כלא שמור. ב-29 באפריל 1995 נישא לחברתו קישא מוריס, השניים ביטלו את הנישואים לאחר עשרה חודשים ביחסים טובים. ב-12 באוקטובר 1995 שוחרר שאקור מהכלא על ידי שוג נייט, מייסד חברת התקליטים דת' רואו רקורדס, בערבות של 1.4 מיליון דולר, בזמן המתנה לערעורו במשפט. ב-31 באוקטובר 1993 שאקור נעצר באטלנטה בגין תקיפה בנסיבות מחמירות לאחר שירה לעבר שוטרים בלבוש אזרחי וגרם לפציעתם. המשטרה טענה כי השוטרים, זוג אחים, כמעט ונדרסו על ידי עובר אורח; התפתח ויכוח ובאותו הזמן שאקור ופמלייתו שהיו בסביבה התקרבו לעברם לאחר שיצאו ממכוניותיהם. המשטרה הודתה כי אחד השוטרים כיוון אליהם אקדח. חברי האאוטלאוז ששהו לצידו של שאקור והוא עצמו טענו כי השוטרים הכו את אותו עובר אורח, שאקור ראה את זה והתערב; השוטרים לא הזדהו כשוטרים ואחד מהם שלף אקדח וכיוון אל בית החזה של שאקור מטווח קרוב כהרתעה; כשזה לא צלח, השוטר שבר את חלון מכוניתו של שאקור עם האקדח וברח. שאקור בתגובה ירה לעבר השוטרים שלוש פעמים וגרם לפציעתם בבטן ובישבן ולאחר מכן עזב את הזירה; הוא נעצר יום אחר כך. במהלך המשפט התברר כי השוטרים נשאו אקדחים שגנבו מחדר ראיות והיו תחת השפעת אלכוהול בזמן המקרה. כתוצאה מכך האישומים נגד שאקור בוטלו ואחד השוטרים עזב את המשטרה לאחר שבעה חודשים. כול אחד מהאחים הגיש תביעה אזרחית נגד שאקור, כשהראשונה מסתיימת בפשרה מחוץ לכותלי בית המשפט והשנייה מזכה את השוטר אוטומטית ב-210,000 דולר לאחר מותו ב-1998 לאור אי התייצבותם של עורכי הדין מטעם אחוזתו. ב-22 באוגוסט 1992 שאקור הופיע בפסטיבל במרין סיטי שבקליפורניה ונשאר לאחר מכן על מנת לחלק חתימות למעריצים. בשלב מסוים חבורת אנשים קראו בכינויי גנאי לעברו של שאקור בשל התבטאויותיו על מרין סיטי, עיר שבה גדל, בראיון שבוצע עימו ושודר בטלוויזיה. אחד מהאנשים חבט בפניו של שאקור, מה שהצית תגרה בין אותה חבורה לשאקור ואנשיו, ויריות החלו להישמע. בתקרית נהרג ילד בן 6 כ-90 מטרים משם אשר רכב על אופניו. על פי דיווחים, בדיקה בליסטית הראתה כי האקדח ממנו נורה הקליע היה שייך לשאקור, אם כי מעולם לא הוגשו נגדו אישומים. שאקור לכאורה שלף אקדח אותו החזיק ברישיון והפיל אותו על הקרקע; אחיו, מופרים שאקור, הרים אותו, ולאחר מכן נפלט הכדור שהרג את הילד. הוריו של הילד הגישו תביעה אזרחית נגד שאקור ב-1995 והתיק נסגר מחוץ לכותלי בית המשפט בפשרה שמעורכת בין 300,000 ל-500,000 דולר. בראיון למגזין Vibe ב-1995 שנערך בזמן שהותו בכלא שאקור מנה בין היתר את ג'יידה פינקט סמית', מיקי רורק ומדונה בין האנשים שדואגים לו. בשנת 2015 אישרה מדונה כי הייתה במערכת יחסים עם שאקור. שאקור התחבר בזמן לימודיו בתיכון עם השחקנית ג'יידה פינקט סמית' ועזר לה לקבל את התפקיד הקולנועי הראשון שלה בסרט Meance II Society מ-1993. היא בתורה סייעה לשאקור לקבל תפקיד אורח בסדרת הטלוויזיה A Different World באותה השנה. פינקט סמית' מופיעה בשני וידאו קליפים של שיריו של שאקור, Keep Ya Head Up ו-Temptations. ב-1995 תרמה 100,000 דולר עבור ערבות שחרורו של שאקור מהכלא; ואף חשפה כי שאקור הציע לה נישואים בזמן שהותו בכלא. ב-1993, כאשר שוטרים פשטו על חדר המלון של שאקור בניו יורק עקב האשמות לתקיפה מינית, הוחרמה קלטת המתעדת את שאקור מקיים יחסי מין עם החברה שלו דאז, ד'זייר סמית'. בראיון מצולם שנערך עימה ב-2022 אמרה כי לא הייתה קטינה או תחת השפעת אלכוהול בזמן המעשה וכי השוטרים "הוציאו את זה מפרופורציה" ולחצו עליה להתלונן נגדו על מנת להוכיח "דפוס התנהגות". ב-29 באפריל 1995 בזמן שהותו בכלא, שאקור נישא לחברתו באותו הזמן, קישא מוריס. הם ביטלו את הנישואים ביחסים טובים לאחר כעשרה חודשים. ב-1993, שאקור התראיין למגזין The Source והקניט את קווינסי ג'ונס עקב הנישואים הבין-גזעיים שלו עם פגי ליפטון. בתקופה מאוחרת יותר שאקור הכיר את בתו, קידאדה ג'ונס, והתנצל בפניה. השניים יצאו ביחד מספר חודשים עד מותו של שאקור ב-1996. ערך מורחב – רצח טופאק שאקור בליל 7 בספטמבר 1996 שאקור הגיע ביחד עם שוג נייט, מנכ"ל דת' רואו רקורדס ללאס וגאס, נבדה, על מנת לצפות בקרב אגרוף של חברו מייק טייסון ב-MGM Grand. בשעה 20:45 לערך, לאחר שעזבו את הקרב, אחד ממקורביו של נייט הבחין באורלנדו "בייבי ליין" אנדרסון, חבר כנופיית הקריפס, בלובי של האולם, ואמר לשאקור ונייט שניסה לשדוד אותו ביחד עם אחרים מוקדם יותר באותה השנה. שאקור בתגובה שעט לעברו של אנדרסון עם פמלייתו מאחוריו, והחל להתקיף את אנדרסון. העימות אף נקלט במצלמות האבטחה של בית המלון. שאקור חזר לאחר מכן לבית המלון בו שהה על מנת להחליף בגדים, ונסע שוב עם פמלייתו לצד נייט כחלק משיירה של מכוניות למועדון 662 בלאס וגאס. סמוך לשעה 23:00 שוטרים רכובים על אופניים עצרו את מכוניתם של שאקור ונייט עקב מוזיקה רועשת ונסיעה ללא לוחית רישוי. לוחית הרישוי נמצאה בתא המטען והם שוחררו כעבור דקות בודדות ללא קנס. בהמשך הכביש, נעצרו בהמתנה בצומת לצד מעריץ של שאקור. המעריץ הבחין בהם וביקש לצלמם, מה שתהיה תמונתו האחרונה של שאקור בחיים. התפתחה שיחה קצרה ושאקור אף הזמין את המעריץ למועדון 662. סמוך לשעה 23:10 עת שעצרו בצומת וחיכו לרמזור להתחלף, רכב עם שתי נשים עצר משמאלם. שאקור הזמין אותן למועדון 662. רגעים ספורים אחר כך, מכונית קאדילק לבנה עצרה לימינם ונורה לעברם צרור מחלון הנוסעים. ארבעה כדורים פגעו בשאקור; אחד באגן, אחד בידו הימנית ושניים בחזה. אחד מהכדורים נעצר בריאתו הימנית. נייט נפגע בראשו מרסיסים. למרות פציעתו ועל אף שאחד הצמיגים של המכונית נוקר, נייט ביצע פניית פרסה ופתח בנסיעה אגרסיבית לאורך קילומטר בסטריפ של לאס וגאס ששאקור מדמם לצידו, עד שלבסוף נעצרו שוב על ידי שוטרים רכובים על אופניים. השוטרים הזעיקו פרמדיקים ושאקור ונייט נלקחו לבית חולים. שאקור חובר למכונות הנשמה והוכנס לתרדמת כפויה. מותו נקבע שישה ימים לאחר מכן ב-13 בספטמבר לאור אי-ספיקה נשימתית שהובילה לדום לב לאחר שהריאה הימינית שלו הוסרה בניתוח. הרופאים ניסו להחיותו אך אימו ביקשה להפסיק את הניסיונות. כשבוע לאחר הירי, השוטר האחראי על חקירת הרצח הביע תסכול מהכיוון אליו היא הולכת, וטען כי המשטרה כמעט ולא זוכה לשיתוף פעולה מצד פמלייתו של שאקור. כחודשיים אחר כך, חברו של שאקור וחבר בקבוצת ההאאוטלאוז, יאקי קדאפי, שהוגדר כ"עד מפתח", נרצח על רקע אישי לא ברור. בשלב הזה, למשטרה עדיין לא היו פרטים מלבד סוג הרכב וששהו בין שלושה לארבעה גברים שחורים על פי עדיי ראייה. לאור הנסיבות, החקירה הגיעה למבוי סתום שילווה אותה שנים קדימה. בשנת 2002 העיתון לוס אנג'לס טיימס פרסם מאמר בשני חלקים המבוסס על חקירה שארכה כשנה, ובו נטען שהירי התבצע על ידי כנופיית קריפס מקומית כנקמה על כך ששאקור הכה את אחד מחבריה כמה שעות קודם. במאמר נכתב כי אורלנדו אנדרסון, שאותו שאקור הכה, ירה את היריות הקטלניות. במאמר הופנתה גם אצבע מאשימה כלפי ביגי סמולס וגורמים בתעשיית הבידור שיש להם קשרים לעולם התחתון, בהם שון קומבס. אנדרסון נחקר על ידי המשטרה פעם אחת בלבד, הכחיש מעורבות, ופחות משנתיים אחר כך נרצח בעצמו בעימות עם חברי כנופיה יריבה. בשנת 2015 התפרסם סרט תיעודי בשם Murder Rap: Inside the Biggie and Tupac Murders. בסרט, לצד עדות של החוקר הראשי בתיקי הרצח של שאקור וביגי סמולס בשנים 2006 עד 2009, מוצגים הקלטות מחקירות עדים ומסמכים מתוך חקירת הרצח. הסרט מתמקד בעדות מוקלטת ללא חשש להרשעה ("עדות מלך") אותה נתן דווין "קיפי די" דייוויס כחלק מחקירת סחר בסמים בה היה מעורב ב-2008. כחשוד במעורבות ברצח של שאקור, הוצעה לו חסינות מהאישומים כנגדו אם יספר על כל אשר ידע אודות הירצחו. דייוויס הסכים וסיפר כי במהלך מפגש ב-1996 עם שון קומבס ואחרים, קומבס הביע את רצונו לרצוח את שאקור ומנהל חברת התקליטים שלו, שוג נייט, בין היתר עקב תגרה פיזית עם נייט במועדון כמה חודשים קודם לכן, שבמהלכו נהרג מאבטחו של נייט. דייוויס סיפר כי במפגש נוסף לאחר מכן, קומבס אף נקט במחיר אותו ישלם. דייוויס הסכים והודה כי מועד ההתנקשות היה מקרי לחלוטין; דייוויס הגיע ללאס וגאס יום לפני הרצח על מנת לצפות בקרב, ואחיינו, אורלנדו אנדרסון, הגיע יום לאחר מכן ביחד עם חבריו מכנופיית הקריפס. לאחר שאנדרסון, הוכה על ידי שאקור ופמלייתו, נפלה ההחלטה מצידם לבצע את ההתנקשות בתגובה. דייוויס המשיך ואמר שניסו להתחקות אחרי צעדיהם זמן מה, ובשלב מסוים המעריצות ששהו לצד רכבם של שאקור ונייט הסגירו את מקומם. נהג הרכב בו שהו ביצע סיבוב פרסה, עצר מימינם של שאקור ונייט, ואנדרסון ביצע את היריות הקטלניות ממושב הנוסעים האחורי. במהלך הסרט אף מוצגים מסמכים המתעדים עדויות של שלושה מודיעים משטרתיים המאששים את גרסתו במלואה. לבסוף, ההוכחות היו נסיבתיות בלבד וזה לא הספיק לתביעה נגד אנדרסון, או קומבס. בספטמבר 2023 נעצר דייוויס בחשד למעורבות ברצח, ככול הנראה עקב ראיות חדשות. זאת לאחר שחודשיים לפני כן, משטרת לאס וגאס פשטה על ביתה של אשתו כחלק מהחקירה. ב-2 בנובמבר 2023 דייוויס כפר בהאשמות נגדו. המשפט בעודנו ממשיך להתנהל. שאקור זכה להערכה רבה מצד ראפרים שונים - הראפר אמינם שלח מכתב לאימו של טופאק ובו כתב שהוא מודה לה על שגידלה את טופאק והוא השפיע עליו איך לא לחשוב על מה שאחרים יגידו. בספר "How to Rap: The Art & Science of the Hip-Hop MC" כתב הראפר בישוף למונט כי טופאק שאקור "שולט בכל אלמנט ובכל היבט של ראפ", ו-Fredro Starr מתוך הרכב ההיפ הופ "Onyx" אמר ששאקור היה "המאסטר של הזרימה". "כל ראפר שגדל בשנות התשעים הושפע וחייב משהו לטופאק" אמר הראפר 50 סנט. "הוא לא נשמע כמו מישהו שהיו לפניו ראפרים". אתר האינטרנט "About.com" הכתיר את שאקור בתור "הראפר המשפיע ביותר אי פעם". על מנת לשמר את המורשת של טופאק, הקימה אמו את קרן משפחת שאקור בשנת 1997. המשימה המוצהרת של הקרן היא "לספק הדרכה ותמיכה עבור תלמידים השואפים לשפר את הכישרון היצירתי שלהם". הספונסרים של הקרן הקימו תחרויות, אירועי צדקה, מחנות אמנות עבור בני נוער, הופעות ומלגות לתואר ראשון. בשנת 2005 הקרן פתחה באופן רשמי את "טופאק אמארו שאקור המרכז לאמנויות" (TASCA) בסטון מאונטיין שבג'ורג'יה, שבו צילמו את הקליפ לסינגל Pac's Life. ב-14 בנובמבר 2003, יצא סרט דוקומנטרי על טופאק שאקור בשם "טופאק: תחיית המתים" (Tupac: Resurrection) באישור אמו של שאקור. הסרט מורכב מראיונות שונים של שאקור בתוכניות שונות, על רגעי השיא וסיפורים שונים, כאשר שאקור עצמו הוא זה שמספר את המקרים. הסרט היה מועמד לפרס אוסקר בקטגוריית "הסרט הדוקומנטרי הטוב ביותר" בשנת 2005. ההכנסות של הסרט הופנו למטרות צדקה. באפריל 2003 התקיים באוניברסיטת הרווארד כנס אקדמי על חייו והשפעתו של טופאק. פרופסור מארק אנטוני ניל מאוניברסיטת באפלו של ניו יורק טען כי שאקור היווה "אינטלקטואל אורגני" בכך שביטא את חששותיה של קבוצה גדולה. פרופסור ניל ציין גם בכתביו כי מותו של שאקור הותיר "חלל מנהיגות בקרב אומני ההיפ הופ". הפרופסור לתקשורת מארי פורמן התייחס לסמליות ולמיתולוגיה סביב מותו של שאקור. במחקרו עלה כי לאוהדיו של שאקור יש רצון "להצליח להחיות את טופאק כגורם חיים שמימי". אמט פרייס, פרופסור למוזיקה באוניברסיטת נורת'איסטרן, תיאר את שאקור כ"אמן פורה" שהיה "מונע על ידי תחושה נוראה של דחיפות", במסע כדי "לאחד את הנפש, הגוף והרוח". מייקל אריק דייסון מאוניברסיטת פנסילבניה, שחיבר את הספר "Holler If You Hear Me: Searching for Tupac Shakur", ציין כי שאקור "דיבר בצורה מבריקה והיה בעל תובנה כמי שמעיד על הכאב של מי שלעולם לא תהיה לו את הפלטפורמה שלו. הוא אמר את האמת, אפילו בעודו נאבק עם שברי הזהות שלו". בסוף שנת 2003, רשת מותגי הביגוד "Makaveli" הושקה על ידי אפני. בשנת 2005, Death Row הוציאה לאור אלבום הופעה של שאקור בשם Tupac: Live at the House of Blues, שמציג את הופעתו האחרונה של שאקור מיולי 1996. באוגוסט 2006, הביוגרפיה של טופאק שאקור הופצה. הביוגרפיה האינטראקטיבית נכתבה על ידי ג'מאל ג'וסף, חבר בפנתרים השחורים. הוא כלל תצלומים משפחתיים שלא נראו, סיפורים אינטימיים, ומעל 20 רפרודוקציות של שירים, חוזים, תסריטים ומאמרים אישיים בכתב ידו של שאקור. אלבום הסטודיו השישי של שאקור שיצא לאור לאחר מותו, Pac's Life, יצא לאור ב-21 בנובמבר 2006, והוא מנציח את יום השנה העשירי למותו של שאקור. עד היום, טופאק נחשב לאחד האמנים הפופולריים ביותר בתעשיית המוזיקה. ב-16 באפריל 2012, במהלך פסטיבל קואצ'לה (Coachella Valley Music and Arts Festival) שבקליפורניה, הופיעה על במת הפסטיבל דמותו של שאקור כהולוגרמה בזמן הופעתם של הראפרים סנופ דוג ודוקטור דרה. על פי דיווחים, עלות הפקת דמותו של שאקור (שביצעה את השירים 2 of Amerikaz Most Wanted ו-Hail Mary במהלך ההופעה) כ-10 מיליון דולר. ב-2014 התחילו הצילומים לסרט הביוגרפי על חייו של טופאק, שהופק בין היתר על ידי אימו אפיני שאקור ויצא לאקרנים בשנת 2017. בשנת 2023, כמעט 30 שנים אחרי מותו, קיבל כוכב בשדרת הכוכבים של הוליווד הלהיט של שאקור "Dear Mama" הוא אחד מתוך 25 השירים שהתווספו להקלטות לאומיות בשנת 2010. הספרייה של הקונגרס כינתה את הסינגל כ"מחווה מרגשת ורהוטה לאימהות של ראפרים שנרצחו, ולכל האימהות שנאבקות מול התמכרות, עוני ואדישות חברתית. "הכבוד הזה מגיע שבעה ימים לאחר יום הולדתו של שאקור, שהיה צריך להיות באותה שנה בן 39. טופאק הוא הראפר השלישי שנכנס לספרייה, אחרי גראנדמאסטר פלאש ופאבליק אנמי. במהלך חייו, וגם אחרי מותו, זכה טופאק להערכה רבה כאמן. בין הפרסים שקיבל היו: 1994 פרס זמר הראפ המועדף לשנה זו מהאקדמיה האמריקאית. 1996 (אחרי מותו) זכה פעם נוספת בפרס זמר הראפ המועדף. אלבומו Me Against the World הועמד לקטגוריית האלבום הראפ הטוב ביותר. שירו "Dear Mama" הועמד לקטגוריית השיר הראפ הטוב ביותר. ב-1996 נבחר טופאק על ידי הראפרים המקומיים (סנופ דוג וד"ר דרה) לראפר הטוב ביותר. אלבומו הכפול All Eyez on Me הוא אחד מאלבומי הראפ הנמכרים ביותר בכל הזמנים, כשמעל 5 מיליון עותקים של האלבום נמכרו בארצות הברית בלבד עד אפריל 1996; ביוני 1998 האלבום הגיע למעמד פלטינה 9X על ידי RIAA. MTV דירג אותו במקום השני ברשימת "הראפרים הגדולים ביותר בכל הזמנים". שאקור נכנס להיכל התהילה של אמני ההיפ הופ בשנת 2002. בשנת 2003, במצעד "22 הראפרים הגדולים - הספירה לאחור" של MTV, נבחר שאקור על ידי הצופים במקום הראשון. בשנת 2004, בטקס פרסי ההיפ הופ של VH1 זכה למחווה שאקור ביחד עם אמנים רבים. בשנת 2004 דירג מגזין "Vibe" את שאקור בסקר שנערך בתור "הראפר הגדול ביותר בכל הזמנים". בכנס הטורקי השנתי הראשון ובפסטיבל הסרטים הבינלאומי שנערך באוקטובר 2006, זכה שאקור לכבוד על הקול והכישרון הבלתי ניתן להכחשה. אמו קיבלה את הפרס שלו. בשנת 2008, היכל התהילה של הרוק אנד רול הכיר בו כאמן משפיע מאוד והוסיף אותו למצעד ה-200 הסופי שלהם. עד היום ראו אור 12 אלבומי אולפן של טופאק, 10 אלבומי אוסף, 44 סינגלים ו-40 וידאו קליפים. האלבום The Don Killuminati: The 7 Day Theory יצא חודשיים לאחר מותו של שאקור, אך עבודתו הסתיימה לפני שנורה. מעמד האלבום מתייחס למספר המכירות שלו בשנה שהוא הופץ. The Rose That Grew from Concrete - 2000 Nu-Mixx Klazzics - 2003 2004 - 2Pac Live The Rose, Vol. 2 - 2005 2005 - Tupac: Live At The House of Blues Beginnings: The Lost Tapes 1988–1991 - 2007 Nu Mixx Klazzics Vol.2 - 2007 Best Of 2pac - 2007 חייו של שאקור הוכרו בסרטים תיעודיים גדולים וקטנים, כשכל סרט מנסה לתפוס אירועים שונים במהלך חייו הקצרים של שאקור. הסרט "טופאק: תחיית המתים" שיצא בשנת 2003 היה מועמד לסרט התיעודי הטוב ביותר באוסקר. 1997: טופאק שאקור: בריון אלמוות 1997: טופאק שאקור: מילים אף פעם לא מתות 2001: טופאק שאקור: לפני שאתעורר 2001: ברוך הבא ל-Deathrow 2002: טופאק שאקור: בריון מלאך 2002: ביגי & טופאק 2002: החוף המערבי 2003: 2Pac 4 Ever 2003: טופאק: תחיית המתים 2004: טופאק נגד.. 2004: טופאק: גאון ההיפ הופ 2006: כל כך הרבה שנים, כל כך הרבה דמעות (So Many Years, So Many Tears) 2007: טופאק: רצח 2009: טופאק: רצח II 2017: "All Eyez On Me" אתר האינטרנט הרשמי של טופאק שאקור (באנגלית) טופאק שאקור, ברשת החברתית פייסבוק טופאק שאקור, ברשת החברתית אקס (טוויטר) טופאק שאקור, ברשת החברתית אינסטגרם טופאק שאקור, סרטונים בערוץ היוטיוב טופאק שאקור, במסד הנתונים הקולנועיים IMDb (באנגלית) טופאק שאקור, באתר "אידיבי", מאגר הידע העברי לקולנוע ישראלי ועולמי טופאק שאקור, באתר AllMovie (באנגלית) טופאק שאקור, באתר Rotten Tomatoes (באנגלית) טופאק שאקור, באתר Box Office Mojo (באנגלית) טופאק שאקור, באתר Metacritic (באנגלית) טופאק שאקור, במסד הנתונים הקולנועיים KinoPoisk (ברוסית) טופאק שאקור, באתר אפל מיוזיק (באנגלית) טופאק שאקור, באתר ספוטיפיי טופאק שאקור, באתר סאונדקלאוד (באנגלית) טופאק שאקור, באתר Last.fm (באנגלית) טופאק שאקור, באתר AllMusic (באנגלית) טופאק שאקור, באתר MusicBrainz (באנגלית) טופאק שאקור, באתר דיזר טופאק שאקור, באתר Yandex.Music (ברוסית) טופאק שאקור, באתר Discogs (באנגלית) טופאק שאקור, באתר Songkick (באנגלית) טופאק שאקור, באתר Genius טופאק שאקור, באתר בילבורד (באנגלית) טופאק שאקור, באתר טיידל (באנגלית) טופאק שאקור, באתר אנציקלופדיה בריטניקה (באנגלית) טופאק שאקור באתר PIMPS ‏ nrg תרבות, 18 שנה אחרי: המילים האחרונות של טופאק, באתר nrg‏, 25 במאי 2014 תומר גרשנמן‏, קונצנזוס גדול ושנוי במחלוקת: 20 שנה למותו של טופאק, באתר וואלה, 7 בספטמבר 2016 עמוס הראל, גיבור שחור נצחי: טופאק שאקור, באתר הארץ, 8 בספטמבר 2016 עמי פרידמן, מי רצח את טופאק? חידת מותו של הראפר האגדי, 10 ביוני 2017 טופאק שאקור, באתר "Find a Grave" (באנגלית) Tupac Shakur: The story of a rapper 'always meant for something great', Sky News (באנגלית) Mosi Reeves, 8 Ways Tupac Shakur Changed the World, Rolling Stone, ‏2016-09-13 (באנגלית אמריקאית) Jeffrey O. G. Ogbar, In Tupac’s life, the struggles and triumphs of a generation, The Conversation, ‏2017-06-16 (באנגלית אמריקאית) CBC Radio, Unpacking Tupac's complicated legacy, on what would have been his 50th birthday, CBC, ‏18/6/21 Zack O'Malley Greenburg, Tupac Shakur Earning Like He's Still Alive, Forbes (באנגלית) Why Tupac is an Iconic Figure of Hip Hop Culture, gradozerobeats.com, ‏2023-03-12 (באנגלית אמריקאית) Paul Thompson, Tupac Was Always Political, GQ, ‏2022-02-10 (באנגלית אמריקאית) Chuck Philips, From the Archives: Tupac Shakur: 'I am not a gangster', Los Angeles Times, ‏1995-10-25 (באנגלית אמריקאית) 2PAClegacy net (2011-03-31), 2Pac In Police Station 1995 (Police Camera) (2PacLegacy.Net), נבדק ב-2024-08-23 ---- דקה 2:23 2PAClegacy net (2018-08-15), RARE: Tupac in New York Courtroom, December 21, 1993, 2PacLegacy.net, נבדק ב-2024-08-23 --- תחילת הסרטון, משיב לשאלה Sharmaine Johnson, Diamond status: These 10 Hip Hop albums sold over 10 million units, REVOLT 2PacLegacy, The Best Selling Tupac Albums of All Time, 2PacLegacy.net, ‏2019-08-04 (באנגלית אמריקאית) BET.com - Notorious B.I.G., Tupac Shakur To Be Inducted Into Hip-Hop Hall Of Fame, web.archive.org, ‏2006-12-30 Bill Keveney, Rock and Roll Hall of Fame taps Tupac, Journey, Pearl Jam, USA TODAY (באנגלית אמריקאית) "MTV 22 Greatest MC's". RateYourMusic. נבדק ב-2018-11-02. ynet, כמעט 30 שנה אחרי מותו: טופאק שאקור קיבל כוכב בשדרות הכוכבים בהוליווד, באתר ynet, 8 ביוני 2023 Chuck Walker, Tupac Shakur and Tupac Amaru - Chuck Walker, ‏2014-02-26 (באנגלית אמריקאית) Earnest McBride, Dr. Mutulu Shakur given special honors after prison release, Jackson Advocate, ‏2023-01-31 (באנגלית אמריקאית) Shasha Neil, Tupac Shakur's 6 Siblings Ranked Oldest to Youngest, Oldest.org, ‏2022-06-17 (באנגלית אמריקאית) ronemdowell, Rare Interview With Tupac’s Biological Father [Video], Power 107.5, ‏2013-12-30 (באנגלית אמריקאית) Geronimo Pratt: Black Panther leader who spent 27 years in jail for a, The Independent, ‏2011-06-14 (באנגלית) A. B. C. News, Aging Fugitive Joanne Chesimard Is First Woman on Most Wanted Terrorists List, ABC News (באנגלית) Dazed, The colourful life of Tupac’s mother Afeni Shakur, Dazed, ‏2016-05-04 (באנגלית) John Lewis | September 2016, Tupac Spent Four Extraordinary and Formative Years in Baltimore, Baltimore Magazine, ‏2016-09-06 (באנגלית אמריקאית) Adam S. Levy, Tupac Shakur's Baltimore home hits real estate market for $179K, Mail Online, ‏2022-11-17 CBS Baltimore Staff, Tupac Shakur's Baltimore childhood home listed for sale - CBS Baltimore, www.cbsnews.com, ‏2022-11-21 (באנגלית אמריקאית) Tupac Shakur in Baltimore: Friends, teachers remember the birth of an artist - Baltimore Sun, web.archive.org, ‏2019-09-01 Review | ‘Tupac Shakur’ captures an icon’s spark and decades of Black history, Washington Post, ‏2023-12-01 (באנגלית) Preezy Brown, How ‘2Pacalypse Now’ Marked The Birth Of A Rap Revolutionary, VIBE.com, ‏2016-11-12 (באנגלית אמריקאית) For rapper Tupac Shakur, troubled life mirrors his art, Tampa Bay Times (באנגלית) 2PacLegacy, 1986-06 Moved in Baltimore, Tupac as MC New York Writes His First Rap, 2PacLegacy.net, ‏2016-01-12 (באנגלית אמריקאית) 2PacLegacy, Strictly Dope - 2Pac's Group, 2PacLegacy.net, ‏2017-04-08 (באנגלית אמריקאית) Andrew Esensten, Leila Steinberg, Tupac Shakur’s First Manager: I 'Still Feel Him' Here | KQED, www.kqed.org, ‏2023-08-30 (באנגלית) Christopher R. Weingarten, I Get Around: The Oral History of 2Pac's Digital Underground Years, Rolling Stone, ‏2017-04-06 (באנגלית אמריקאית) The Lost Tapes - 2Pac | Album | AllMusic (באנגלית), נבדק ב-2024-08-24 The Lost Tapes - 2Pac | Album | AllMusic (באנגלית), נבדק ב-2024-08-27 2Pac and Stretch: Before the Fallout, Hip Hop News Journal, ‏2019-01-09 (באנגלית) John Broder, Quayle Calls for Pulling Rap Album Tied to Murder Case, Los Angeles Times, ‏1992-09-23 (באנגלית אמריקאית) 2PacTB (2023-04-23), 2Pac On Police Brutality (Unseen Talk Show 1993), נבדק ב-2024-08-25 20 Years Ago, Tupac Broke Through, KNAU Arizona Public Radio, ‏2013-07-19 (באנגלית) 2Pacalypse Now, Tupac Shakur, ‏2017-12-09 (באנגלית) 2Pac | Biography, Music & News, Billboard (באנגלית אמריקאית) Gold & Platinum, RIAA (באנגלית אמריקאית) Jake Brown, Tupac Shakur, (2-Pac) in the Studio: The Studio Years (1989-1996), Amber Books Publishing, 2005, ISBN 978-0-9767735-0-4. (באנגלית) BringD Pain (2007-06-11), Tupac explains thug life, נבדק ב-2024-08-26 'Thug Life: Volume 1' LP – Interscope Records, interscope.com djvlad (2017-06-21), Thug Life on Biggie & 2Pac Doing "Runnin'," Biggie to Rep Thug Life, נבדק ב-2024-08-26 Jacinta HowardJacinta Howard, Thug Life - 'Pour Out A Little Liquor': Throwback Video of the Day, The Boombox, ‏2018-08-24 (באנגלית) How Tupac and Biggie Went from Friends to Deadly Rivals, VICE, ‏2016-09-12 (באנגלית אמריקאית) Preezy Brown, Tupac’s Brother Says Biggie Was Supposed To Join Pac’s Thug Life Group, VIBE.com, ‏2023-08-07 (באנגלית אמריקאית) Patrick Bierut, ‘Me Against The World’: How 2Pac Transcended Hip-Hop’s Trappings, uDiscover Music, ‏2024-03-14 (באנגלית אמריקאית) Erika Ramirez, Tupac’s ‘Me Against the World’ Topped Billboard 200 20 Years Ago Today: A Retrospective, Billboard, ‏2015-04-01 (באנגלית אמריקאית) Me Against the World, Tupac Shakur, ‏2017-12-09 (באנגלית) Me Against the World - 2Pac | Album | AllMusic (באנגלית), נבדק ב-2024-08-27 Joe Lynch, What Critics Said About Tupac’s ‘Me Against the World’ 20 Years Ago, Billboard, ‏2015-04-01 (באנגלית אמריקאית) Gold & Platinum, RIAA (באנגלית אמריקאית) Tupac Shakur out on $1.4-million bail, Tampa Bay Times (באנגלית) Justin Sayles, The Triumph and Tragedy of Tupac’s ‘All Eyez on Me’, The Ringer, ‏2021-02-12 (באנגלית) Jack Anderson, "All Eyez on Me": Looking Back, KUTX, ‏2021-02-13 (באנגלית אמריקאית) All Eyez on Me - 2Pac | Album | AllMusic (באנגלית), נבדק ב-2024-08-28 All Eyez on Me, Tupac Shakur, ‏2017-12-09 (באנגלית) Hip Hop By The Numbers, 2Pac - All Eyez on Me - 28 years ago today!, X, ‏13/2/2024 Gold & Platinum, RIAA (באנגלית אמריקאית) Kristin Corpuz, Tupac’s Biggest Billboard Hot 100 Hits, Billboard, ‏2020-06-16 (באנגלית אמריקאית) Williams, Stereo (2016-06-04). "Tupac's 'Hit 'Em Up': The Most Savage Diss Track Ever Turns 20". The Daily Beast (באנגלית). נבדק ב-2024-08-28. Maxwell, Tupac Top Soul Train Awards, E! Online, ‏1997-03-07 Rock On The Net: 24th American Music Awards (presented in 1997), www.rockonthenet.com The Don Killuminati: The 7 Day Theory, Tupac Shakur, ‏2017-12-09 (באנגלית) Relentless Upstarts (2010-02-11), Tupac The Workaholic - Work Ethic, נבדק ב-2024-08-28 The Don Killuminati: The 7 Day Theory / Makaveli, elpee.jp (באנגלית) M. C. WordWeaver, Ranking 2Pac’s First Week Album Sales, Beats, Rhymes and Lists, ‏2022-02-18 (באנגלית אמריקאית) Gold & Platinum, RIAA (באנגלית אמריקאית) Genius Users – 2Pac - Unreleased Songs [Discography List], נבדק ב-2024-08-29 2PacLegacy, 2Pac Complete Song List (A-Z), 2PacLegacy.net, ‏2015-12-28 (באנגלית אמריקאית) Johnny J, WHO?MAG, ‏2014-05-29 (באנגלית אמריקאית) Preezy Brown, Tupac Shakur’s Hard Drive Of Unreleased Music And Photos Up For Auction, VIBE.com, ‏2021-12-01 (באנגלית אמריקאית) Charlotte Krol, Unreleased 2Pac music and photos expected to sell for up to $1million at auction, NME, ‏2021-12-01 (באנגלית בריטית) Kevin Powell, Revisit Tupac’s April 1995 Cover Story: ‘READY TO LIVE’, VIBE.com, ‏2021-02-14 (באנגלית אמריקאית) Michael Rapaport Reveals Tupac, Leo & More Were Part Of The Original "Higher Learning" Cast (Video)Ambrosia For Heads, ambrosiaforheads.com Kourtnee Jackson, 'Baby Boy' Star Tyrese Tells Story of How Tupac Was Supposed to Play Jody, Showbiz Cheat Sheet, ‏2020-11-04 (באנגלית אמריקאית) John Singleton Left Behind a 2Pac Painting From 'Baby Boy' Worth $75K - Okayplayer, www.okayplayer.com (באנגלית) Caroline Frost, Tupac Biographer Says Assault By Iconic Rapper Was Clash Of Egos – “We Saw Things The Same Way”, Deadline, ‏2023-09-23 (באנגלית אמריקאית) djvlad (2023-06-18), Allen Hughes on Calling 2Pac a B**** During Altercation with Him & Johnnie Cochran (Part 12), נבדק ב-2024-08-29 6:20, ‏1994 CO-STARS REMEMBERS TUPAC SHAKUR'S FINAL DAYS ON SET, scholar.lib.vt.edu Kory Grow, Did Tupac Really Audition for 'Star Wars'?, Rolling Stone, ‏2014-01-07 (באנגלית אמריקאית) Tupac Shakur Once Considered For 'Jedi' Role In 'Star Wars: Episode 1' - CBS San Francisco, www.cbsnews.com, ‏2014-01-08 (באנגלית אמריקאית) 2PacLegacy, Who is Jacques “Haitian Jack” Agnant?, 2PacLegacy.net, ‏2017-12-03 (באנגלית אמריקאית) 2PacLegacy, The Rape Case: Ayanna Jackson's Story, 2PacLegacy.net, ‏2015-11-28 (באנגלית אמריקאית) VIBE, Tupac Rape Accuser Details 1993 Sexual Assault Claims, VIBE.com, ‏2018-01-31 (באנגלית אמריקאית) Steffen Flindt (2017-01-21), 2Pac back on The Arsenio Hall Show 1994, נבדק ב-2024-08-31 2PAClegacy net (2016-12-17), Full Interview: Tupac Outside Courthouse, N.Y. - November 29, 1994 (#2PacLegacy.net), נבדק ב-2024-08-31 2PacLegacy, 1995-01-15 / Tupac Interview (Kevin Powell for Vibe magazine), 2PacLegacy.net, ‏2016-05-15 (באנגלית אמריקאית) Tupac Shakur Trial: 1994-95 | Encyclopedia.com, www.encyclopedia.com Defense rests in Tupac sex attack case - UPI Archives, UPI (באנגלית) Low_Celebration3136, Tupac took a gun charge for biggie, r/Tupac, ‏2023-05-06 The Art Of Dialogue (2021-04-15), 2Pac Refusing To Snitch On Biggie & His Homies About Hotel Evidence, Proves 2Pac's True Gangster!, נבדק ב-2024-08-31 Discretion TV (2023-09-02), Tupac Shakur & Sway In The Morning (Uncut 1996 Interview), נבדק ב-2024-08-31 Justin Tinsley, ‘Hip Hop Uncovered’ tells the story of the feared ‘Haitian Jack’, Andscape, ‏2021-02-12 (באנגלית אמריקאית) XXL StaffXXL Staff, Pit Of Snakes: Tupac's Quad Studios Shooting [Feature From Sept. 2011 Issue - XXL], XXL Mag, ‏2011-09-16 (באנגלית) Sway In The Morning, [https://www.youtube.com/watch?v=n6gtyEf-k-A&t=771s דקה 26:15, They put a hit out on me], ‏1996 Tupac Shakur's Abuse Victim Speaks Out About His Guilty Verdict For The First Time, Oxygen Official Site, ‏2018-02-06 (באנגלית אמריקאית) 2PacLegacy, New Information About Tupac's Sexual Abuse Trial, 2PacLegacy.net, ‏2021-06-04 (באנגלית אמריקאית) 2PacLegacy, Tupac Shakur Trial Abuse: 1994-95 (Full information), 2PacLegacy.net, ‏2016-01-04 (באנגלית אמריקאית) Vouge, 2PAC Biography Vibe - Google ブックス, web.archive.org, ‏2022-02-06 Bruck, Connie (1997-06-29). "The Takedown of Tupac". The New Yorker (באנגלית אמריקאית). ISSN 0028-792X. נבדק ב-2024-08-31. "Shakur Surrenders to Authorities at Bellevue Hospital". Daily News. 1994-12-24. p. 3. נבדק ב-2024-08-31. "Rap Artist Tupac Shakur Shot in Robbery". The New York Times (באנגלית אמריקאית). 1994-11-30. ISSN 0362-4331. נבדק ב-2024-08-31. James, George (1995-02-08). "Rapper Faces Prison Term For Sex Abuse". The New York Times (באנגלית אמריקאית). ISSN 0362-4331. נבדק ב-2024-08-31. XXL StaffXXL Staff, Love is Not Enough: 2Pac's Ex-Wife, Keisha Morris [Feature From Sept. 2011 Issue - XXL], XXL Mag, ‏2011-09-15 (באנגלית) "GUNS N' RAPPERS: 3 ARRESTED IN SHOOTINGS". Washington Post (באנגלית אמריקאית). 2024-01-05. ISSN 0190-8286. נבדק ב-2024-09-05. Cole Blake, Diamond D Recalls 2Pac Shooting "Drunk" Cops After Clark Atlanta University’s Homecoming, HotNewHipHop, ‏2023-11-01 (באנגלית) djvlad (2017-07-13), Outlawz Discuss the Events Leading Up to 2Pac Shooting 2 White Cops in Atlanta, נבדק ב-2024-09-05 2PacLegacy, The Story of Tupac's Shooting With Police Officers in Atlanta and What Actually Happened?, 2PacLegacy.net, ‏2022-02-11 (באנגלית אמריקאית) Marco Margaritoff, The Surprising Story Of How Tupac Was Set Free After He Shot Two White Cops In Atlanta, All That's Interesting, ‏2022-02-07 (באנגלית אמריקאית) MTV News Online - Shakur's Estate Hit With Default Claim Over Shooting, web.archive.org, ‏2002-01-27 djvlad (2017-08-04), Edi (Outlawz) Gives 1st Hand Account of 2Pac Incident that Left 6-Year-Old Dead, נבדק ב-2024-09-09 2PacLegacy, 1992-08-22 / Killing 6-year old Qa'id Walker-Teal in Marine City, 2PacLegacy.net, ‏2016-02-05 (באנגלית אמריקאית) SFGate, Marin slaying case against rapper opens, SFGate, ‏3/11/1995 SFGate, PAGE ONE -- Settlement in Rapper's Trial For Boy's Death, SFGate, ‏8/11/1995 NME News Desk, Madonna confirms that she once dated Tupac Shakur, NME, ‏2015-03-12 (באנגלית בריטית) To mark Tupac Shakur's 50th birthday, Jada Pinkett Smith remembers what a poet he was, Los Angeles Times, ‏2021-06-16 (באנגלית אמריקאית) Tupac, strippers, and Batman: Jada Pinkett Smith looks back on her most memorable roles, EW.com (באנגלית) The history behind Jada Pinkett Smith and Tupac Shakur's relationship, TODAY.com, ‏2023-10-13 (באנגלית) Erin Keller, Jada Pinkett Smith calls Tupac Shakur her 'soulmate', ‏2023-10-13 (באנגלית אמריקאית) Johnson Publishing Company, Jet, Johnson Publishing Company, 1995-02-13. (באנגלית) Kyann-Sian Williams, Jada Pinkett-Smith reflects on Tupac proposing to her in prison, NME, ‏2023-10-13 (באנגלית בריטית) HipHopDX- https://hiphopdx.com, 2Pac’s Ex-Girlfriend Desiree Smith Denies Being Underage Or Intoxicated In Sex Tape With Late Legend, HipHopDX, ‏2022-07-13 (באנגלית) Lasentinel, Rashida Jones Interview, Lasentinel, ‏2009 Tupac’s fiancée revealed the last words she said to him before he died, LADbible, ‏2024-06-16 (באנגלית) Carrie Golus, Tupac Shakur, Minneapolis : Lerner, 2007, ISBN 978-0-8225-6609-0 Tupac Shakur | Death, web.archive.org, ‏2016-03-04 Chuck Philips, Who Killed Tupac Shakur?, Los Angeles Times, ‏2002-09-06 (באנגלית אמריקאית) A Life in Ten Pictures - Series 1: 2. Tupac Shakur (באנגלית בריטית), נבדק ב-2024-09-15 Life In Ten Pictures, ראיון עם הצלם. C. C. McCandless, Tupac Shakur murder case: A timeline of events, https://www.fox5vegas.com, ‏2024-02-20 (באנגלית) Cathy Scott, Retaliation for Shakur suggested, Las Vegas Sun, ‏1996-09-16 (באנגלית) Rapper Tupac Shakur Gunned Down - MTV, web.archive.org, ‏2016-03-03 The Art Of Dialogue (2023-06-17), 2Pac’s Heart Kept Stopping. I Would’ve Kept Reviving 2Pac 100 Times Before Pulling The Plug., נבדק ב-2024-09-19 Tupac Shakur Is Dead, E! Online, ‏1996-09-14 Cathy Scott, Shakur shooting witness found dead in N.J., Las Vegas Sun, ‏1996-11-13 (באנגלית) Chuck Philips, Who Killed Tupac Shakur?, Los Angeles Times, ‏2002-09-06 (באנגלית אמריקאית) Notorious B.I.G.'s Family 'Outraged' By Tupac Article, archive.md, ‏2012-09-17 HipHopDX- https://hiphopdx.com, Chuck Philips Accepts Buyout, Leaves L.A. Times, HipHopDX, ‏2008-07-16 (באנגלית) Corleone (2019-05-21), Orlando Anderson interrogated on Tupac's murder (RARE), נבדק ב-2024-09-19 Independent UK, Who is Orlando Anderson, prime suspect in the Tupac Shakur drive-by shooting, Independent UK, ‏2023 Chuck Philips, Possible Link of 'Puffy' Combs to Fatal Shooting Being Probed, Los Angeles Times, ‏2001-01-17 (באנגלית אמריקאית) Search warrant executed in Tupac Shakur homicide case, Las Vegas police say, NBC News, ‏2023-07-18 (באנגלית) ynet (2023-09-29). ""הורה על מותו": 27 שנים אחרי, עד מרכזי מואשם ברצח הראפר טופאק שאקור". Ynet. נבדק ב-2024-10-07. Ex-gang leader pleads not guilty in 1996 Tupac Shakur killing in Vegas and judge appoints lawyers, AP News, ‏2023-11-02 (באנגלית) אור ברנע, צפו: טופאק התעורר לחיים על הבמה, באתר ynet, 16 באפריל 2012 Tupac Shakur Biopic Planned, Production To Begin Next Year כמעט 30 שנה אחרי מותו: טופאק שאקור קיבל כוכב בשדרות הכוכבים בהוליווד, באתר ynet, 8 ביוני 2023 Tupac Shakur: Before I Wake (2001), imdb